**Sfinxul**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În care univers te-ai rătăcit,

Pe care colț de lume te-ai ascuns ?

Aș vrea în rune să ne fi iubit

Nu ziduri să-nălțăm, de nepătruns

Nu pleoapa nopții să ne fi închis

Și timpului să îi fim prizonieri...

Mai bine aș fi fost un sfinx proscris !

Ți-aş fi trimis noian de întrebări

Ce-ar fi clădit altar de amintiri,

Mi-ai fi compus o simfonie-n gând

Pe-aripi mi-ai fi pictat albi trandafiri

Și-ai fi sfărâmat enigma, surâzând.